Document ID: 32009R1285

IZVEDBENA UREDBA SVETA (EU) št. 1285/2009
z dne 22. decembra 2009
o izvajanju člena 2(3) Uredbe (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu in razveljavitvi Uredbe (ES) št. 501/2009
SVET EVROPSKE UNIJE JE -
ob upoštevanju Uredbe Sveta (ES) št. 2580/2001 z dne 27. decembra 2001 o posebnih omejevalnih ukrepih za nekatere osebe in subjekte zaradi boja proti terorizmu (1) ter zlasti člena 2(3) Uredbe,
ob upoštevanju naslednjega:
(1)
Svet je 15. junija 2009 sprejel Uredbo (ES) št. 501/2009 o izvajanju člena 2(3) Uredbe (ES) št. 2580/2001 (2), v katerem je posodobljeni seznam oseb, skupin in organizacij, za katere se uporablja navedena uredba.
(2)
Svet je pripravil utemeljitve, v katerih vsaki osebi, skupini in organizaciji, za katere je bilo to praktično izvedljivo, pojasni razloge, zakaj so bili navedeni na seznamu iz Uredbe (ES) št. 501/2009. V primeru ene skupine so bili spremenjeni razlogi podani oktobra 2009.
(3)
Z objavo v Uradnem listu Evropske unije (3) je Svet obvestil osebe, skupine in organizacije, navedene na seznamu iz Uredbe (ES) št. 501/2009, da jih namerava obdržati na seznamu. Svet je tudi obvestil zadevne osebe, skupine in organizacije, da je mogoče zahtevati utemeljitev Sveta za njihovo vključitev na seznam, če jim to ni bilo že sporočeno. V primeru osmih skupin so bili spremenjeni razlogi na voljo oktobra 2009 (4).
(4)
Svet je natančno pregledal seznam oseb, skupin in organizacij, za katere se uporablja Uredba (ES) št. 2580/2001, kakor se to zahteva v skladu s členom 2(3) navedene uredbe. Ob tem je upošteval pripombe, ki so jih zadevne osebe predložile Svetu.
(5)
Na podlagi sodbe Sodišča prve stopnje z dne 30. septembra 2009 v Zadevi T-341/07, ena oseba ni bila vključena na seznam oseb, skupin in organizacij, za katere se uporablja Uredba (ES) št. 2580/2001.
(6)
Svet je ugotovil tudi, da bi bilo treba na seznamu spremeniti vnos v zvezi z eno skupino.
(7)
Svet je ugotovil, da so bile z izjemo osebe, navedene v uvodni izjavi (5), vse ostale osebe, skupine in organizacije, naštete v Prilogi k tej uredbi, povezane s terorističnimi dejanji v smislu člena 1(2) in (3) Skupnega stališča Sveta 2001/931/SZVP z dne 27. decembra 2001 o uporabi posebnih ukrepov za boj proti terorizmu (5), da je v zvezi z njimi pristojni organ v smislu člena 1(4) navedenega skupnega stališča sprejel odločitev in da bi zanje še vedno morali veljati posebni omejevalni ukrepi iz Uredbe (ES) št. 2580/2001.
(8)
Seznam oseb, skupin in organizacij, za katere se uporablja Uredba (ES) št. 2580/2001, bi bilo treba ustrezno posodobiti -
SPREJEL NASLEDNJO UREDBO:
Člen 1
Seznam iz člena 2(3) Uredbe (ES) št. 2580/2001 se nadomesti s seznamom iz Priloge k tej uredbi.
Člen 2
Uredba (ES) št. 501/2009 se razveljavi.
Člen 3
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 22. decembra 2009

Labels: 10
11
5